Hyvin korkea inflaatio aiheuttaa kannattavuuspaineita, sillä korvauskulujen kasvua ei pysty siirtämään vakuutusten hintoihin kesken sopimuskausien. Sen sijaan niin sanotulla ”normaalilla” inflaatiolla ei ole suurta vaikutusta liiketoimintaan, sillä If ottaa inflaatiotrendin huomioon hinnoittelussaan. Lisäksi Ifillä on suurena toimijana hyvä neuvotteluasema ja pitkäaikaiset sopimukset alihankkijoiden kanssa, mikä lisää tasaisuutta ja ennustettavuutta kustannuspuolella.